Μετά το Κυνήγι

Το ***Μετά το Κυνήγι*** () είναι Αμερικανικό ψυχολογικό θρίλερ του 2025 σε σκηνοθεσία Λούκα Γκουαντανίνο και σενάριο της Νόρα Γκάρετ. Στην ταινία πρωταγωνιστούν οι Τζούλια Ρόμπερτς, Άϊο Εντεμπίρι, Άντριου Γκάρφιλντ, Μάικλ Στούλμπαργκ και  Κλόι Σεβινί, και ακολουθεί την Άλμα, μία καθηγήτρια πανεπιστημίου που βρίσκεται ανάμεσα σε μία κατηγορίας σεξουαλικής παρενόχλησης που περιλαμβάνει μία από τις φοιτήτριες της και έναν συνάδελφο.

Η ταινία έκανε παγκόσμια πρεμιέρα εκτός συναγωνισμού στο 82ο Διεθνές Φεστιβάλ Κινηματογράφου Βενετίας στις 28 Αυγούστου 2025 και κυκλοφόρησε στις Ηνωμένες Πολιτείες στις 10 Οκτωβρίου 2025 από την Amazon MGM Studios. Η ταινία έλαβε γενικά ανάμεικτες κριτικές, αν και οι ερμηνείες των Ρόμπερτς και Γκάρφιλντ έλαβαν θετικά σχόλια.

## Πλοκή
Τον Σεπτέμβριο του 2019, η Άλμα Ίμοφ, καθηγήτρια φιλοσοφίας στο Πανεπιστήμιο Γέιλ και ο σύζυγος της, ο ψυχοθεραπευτής Φρέντερικ διοργανώνουν ένα δείπνο με φίλους. Η Άλμα επέστρεψε πρόσφατα στο πόστο της αφού βρισκόταν σε παρατεταμένη αναρρωτική άδεια, επειδή υποφέρει από συχνούς πόνους και παίρνει συνταγογραφούμενα φάρμακα. Παρόντες είναι ο Χανκ Γκίμπσον, συνάδελφος και κολλητός φίλος της Άλμα, και η Μάγκι Ρέζνικ, η καλύτερη διδακτορική της φοιτήτρια.

Η Άλμα και ο Χανκ είναι και οι δύο υποψήφιοι για μονιμοποίηση. Η Μάγκι βρίσκει έναν μυστηριώδη φάκελο σε ένα ντουλάπι του μπάνιου που περιέχει παλιά αναμνηστικά και βάζει στην τσέπη της ένα απόκομμα εφημερίδας από τον φάκελο. Ο Φρέντερικ λέει, κατ' ιδίαν, στην Άλμα ότι ο Χανκ και η Μάγκι δεν είναι αξιοσημείωτοι και ότι ο μόνος λόγος που την τραβάνε είναι το ότι την θαυμάζουν ιδιαίτερα. Ο Χανκ συνοδεύει την Μάγκι στο σπίτι της. 

Την επόμενη μέρα, η Μάγκι απουσιάζει από την τάξη της Άλμα. Η Άλμα βρίσκει την Μάγκι έξω από το σπίτι της αργότερα την ίδια νύχτα και η Μάγκι εκμυστηρεύεται στην Άλμα ότι ο Χανκ αυτοπροσκλήθηκε για ένα βραδινό ποτό και στη συνέχεια της επιτέθηκε σεξουαλικά. Η Μάγκι δεν βρίσκει την Άλμα αρκετά υποστηρικτική και φεύγει. Η Άλμα μιλάει με τον Χανκ, πολύ σύντομα, ο οποίος αρνείται τους ισχυρισμούς, και υποστηρίζει ότι η Μάγκι το κατασκευάζει, επειδή αυτός την κατηγόρησε για λογοκλοπή στην διπλωματική της εργασία.

Η Άλμα αναστατώνει, κι άλλο, την Μάγκι μιλώντας στον κοσμήτορα χωρίς την άδεια της. Η Μάγκι και ο Χανκ ζητούν ξεχωριστά ο καθένας από την Άλμα την στήριξη της. Ο Χανκ απολύεται και εισβάλλει στην τάξη της Άλμα, κατηγορώντας την θυμωμένα ότι δεν τον υποστήριξε για να προστατεύσει την δική της καριέρα. Ο Χανκ ξεσπάει και η Μάγκι βγαίνει έξω. Η Άλμα ακολουθεί την Μάγκι και την παρηγορεί, προσκαλώντας την σε δείπνο το ίδιο βράδυ. Η Μάγκι, επίσης, αναφέρει στην Άλμα ότι ένας δημοσιογράφος την προσέγγισε προκειμένου να μιλήσει για τον ισχυρισμό της.

Την επόμενη μέρα, η Άλμα πηγαίνει για ένα ποτό με μία συνάδελφο της, την Δρ. Κιμ Σέιερζ, την ψυχίατρο του πανεπιστημίου. Η Μάγκι μιλάει δημόσια για τον ισχυρισμό της στην εφημερίδα *Yale Daily News*. Μεταφράζει, επίσης, την γερμανόγλωσσο απόκομμα εφημερίδας, το οποίο αποκαλύπτει, ότι η Άλμα, όταν ήταν έφηβη, κατηγόρησε έναν φίλο του πατέρα της ότι την βίασε, αλλά αργότερα απέσυρε την κατηγορία. Συναντιέται με την Άλμα και την ρωτάει αν αυτός ήταν ο λόγο που αντέδρασε με τον τρόπο που αντέδρασε στον ισχυρισμό της Μάγκι. Η Άλμα, θυμωμένη που η Μάγκι παραβίασε την ιδιωτικότητα της, της λέει να την αφήσει ήσυχη.

Η Άλμα πιάνεται να πλαστογραφεί μία συνταγή για τον εαυτό της από την Κιμ, και υποψηφιότητα μονιμοποίησης της τίθεται σε παύση επ' αόριστον. Στη συνέχεια, η Άλμα βρίσκει την Μάγκι και την αντιμετωπίζει, κατηγορώντας την και η ίδια για λογοκλοπή, επικρίνοντας το εργασιακό της ήθος, το ότι αντιγράφει τις συνήθειες της Άλμα και τον τρόπο που ντύνεται, το προνόμιο της ως το παιδί μίας εύπορης οικογένειας δωρητών του Γέιλ, και κατηγορεί την Μάγκι για την προσποιητή σχέση που έχει με το non-binary σύντροφο της, το Άλεξ. Η Άλμα, επίσης, υπονοεί ότι κανένας δεν πιστεύει τον ισχυρισμό της Μάγκι εναντίον του Χανκ, προκαλώντας την Μάγκι να την χαστουκίσει.

Η Άλμα καταφεύγει στο παραθαλάσσιο εξοχικό της διαμέρισμα και βρίσκει τον Χανκ να κοιμάται εκεί, αφού είχε κρατήσει τα κλειδιά που είχε δανειστεί σε μία παλαιότερη επίσκεψη. Πληγωμένοι και οι δύο από τα πρόσφατα γεγονότα, συζητούν για την συμπεριφορά του Χανκ. Παρόλο που παραδέχεται ότι φλέρταρε με τις φοιτήτριες του, εξακολουθεί να αρνείται ότι βίασε την Μάγκι, ή ότι έχει κάνει ποτέ σεξ με φοιτήτριες, λέγοντας ότι το μόνο επαγγελματικό όριο που έχει ξεπεράσει ποτέ είναι μία παλιά σύντομη σχέση που είχε με την Άλμα, για την οποία εξακολουθεί να τρέφει αισθήματα. Μοιράζονται ένα τρυφερό φιλί, το οποίο αυτό προσπαθεί να εξελίξει σε σεξ, παρόλο που η Άλμα του λέει επανειλημμένα όχι μέχρι που τον σπρώχνει και τον διώχνει από το διαμέρισμα.

Η Άλμα επιστρέφει στο πανεπιστήμιο την επόμενη μέρα, χωρίς να έχει καταλάβει ότι το περιοδικό *[[Rolling Stone]]* έχει δημοσιεύσει ένα άρθρο στο οποίο η Μάγκι κατακρίνει έντονα το τρόπο με τον οποία αυτή και το Γέιλ έχουν χειρίστηκαν την αποκάλυψη της Μάγκι. Η Άλμα έρχεται αντιμέτωπη με το Άλεξ και μία ομάδα με άλλους φοιτητές που διαδηλώνουν και καταρρέει καθώς τα έλκη στομάχου παθαίνουν διάτρηση.

Στο νοσοκομείο, η Άλμα λέει στον Φρέντερικ την αλήθεια σχετικά με την σεξουαλική επίθεση της ως έφηβη, για την οποία αυτός ξέρει λίγες λεπτομέρειες: σύναψε σεξουαλική σχέση με έναν φίλο του πατέρα της, και όταν αυτός έληξε την σχέση για να είναι με μία γυναίκα την ηλικίας του, κατασκεύασε έναν ισχυρισμό βιασμού εναντίον του τον οποίο αργότερα απέσυρε αλλά οδήγησε στην αυτοκτονία του. Ο Φρέντερικ επισημαίνει ότι παρόλο που νιώθει έτσι αυτό που συνέβη ήταν αποπλάνηση ανηλίκου.

Στον επίλογο που είναι τοποθετημένος τον Ιανουάριο του 2025, η Άλμα είναι πλέον κοσμήτορας, έχοντας δημοσιεύσει ένα άρθρο σχετικά με την αποπλάνηση ανηλίκου που βίωσε ως έφηβη που βοήθησε να αποκατασταθεί η καριέρα της. Πηγαίνει για ποτό με την Μάγκι, η πρώτη φορά που βλέπουν η μία την άλλη μετά τα προηγούμενα γεγονότα. Η Μάγκι έχει προχωρήσει και είναι ευτυχισμένη με την ζωή της και η Άλμα ισχυρίζεται ότι είναι και αυτή. Η Μάγκι εκφράζει αμφιβολίες ότι η Άλμα είναι πραγματικά ευτυχισμένη ή ότι το άρθρο της Άλμα δεν ήταν μία κίνηση κυνικότητας, αλλά δηλώνει ότι αυτό δεν έχει πια σημασία για την ίδια. Καθώς η Άλμα πληρώνει και φεύγει, ο Λούκα Γκουαντανίνο φωνάζει "cut!" εκτός οθόνης.

## Ηθοποιοί και χαρακτήρες
* Τζούλια Ρόμπερτς ως Άλμα Ίμοφ, σεβαστή και αγαπητή καθηγήτρια στο Πανεπιστήμιο Γέιλ
* Άϊο Εντεμπίρι ως Μάργκαρετ "Μάγκι" Ρέζνικ, νεαρή φοιτήτρια φιλοσοφίας και προστατευόμενη της Άλμα
* Άντριου Γκάρφιλντ ως Χένρικ "Χανκ" Γκίμπσον, συνάδελφος και στενός φίλος της Άλμα που κατηγορείται για επίθεση 
* Μάικλ Στούλμπαργκ ως Φρέντερικ, ψυχοθεραπευτής σύζυγος της Άλμα
* Κλόι Σεβινί ως Δρ. Κιμ Σέιερζ, σύνδεσμος των φοιτητών του πανεπιστημίου και φίλη της Άλμα
* Ταντέα Γκράχαμ ως Κέιτι
* Ντέιβιντ Λάιμπερ ως Ντιν Ρ.Τζ. Τόμας
* Λίο Μέχιελ ως Άλεξ, φοιτητής νομικής και σύντροφος της Μάγκι
* Γουίλ Πράις ως Άρθουρ 

## Παραγωγή
Τον Μάρτιο του 2024, ανακοινώθηκε ότι η Τζούλια Ρόμπερτς είχε υπογράψει να πρωταγωνιστήσει στην ταινία, με τον Λούκα Γκουαντανίνο να έχει αναλάβει την σκηνοθεσία. Τον Μάιο, ο Άντριου Γκάρφιλντ και η Άϊο Εντεμπίρι προστέθηκαν στο καστ, Ο Γκάρφιλντ ήθελε να συνεργαστεί με τον Γκουαντανίνο από την κυκλοφορία της ταινίας *Είμαι ο Έρωτας*. Τον Ιούνιο, ο Μάικλ Στούλμπαργκ και η Κλόι Σεβινί προστέθηκαν στο καστ. Ο Γκουαντανίνο προσέλαβε την Εντεμπίρι αφού την είδε στην ταινία *Bottoms* (2023).

Τα γυρίσματα ξεκίνησαν στο Λονδίνο και στο Πανεπιστήμιο του Κέιμπριτζ στις 6 Ιουλίου 2024. Τον ίδιο μήνα οι Λίο Μέχιελ, Ταντέα Γκράχαμ, Γουίλ Πράις, Κριστίν Ντάι και Μπέργκες Μπερντ προστέθηκαν στο καστ της ταινίας. Τα γυρίσματα ολοκληρώθηκαν στις 16 Αυγούστου, μετά από έξι εβδομάδες γυρισμάτων. Ο κινηματογραφιστής Μάλικ Χασάν Σαγίντ γύρισε την ταινία σε μορφή 35mm, σημαίνοντας την επιστροφή του στην παραγωγή ταινιών μεγάλου μήκους μετά από 25 χρόνια. Οι Τρεντ Ρέζνορ και Άτικους Ρος συνέθεσαν την μουσική.

## Κυκλοφορία
Η ταινία έκανε πρεμιέρα στο 82ο Διεθνές Φεστιβάλ Κινηματογράφου Βενετίας στις 29 Αυγούστου 2025, και ακολούθησε η πρεμιέρα του στην Βόρεια Αμερική στο 63ο Φεστιβάλ Ταινιών της Νέας Υόρκης στις 26 Σεπτεμβρίου. Έκανε πρεμιέρα σε περιορισμένη κυκλοφορία στις Ηνωμένες Πολιτείες στις 10 Οκτωβρίου 2025, πριν επεκταθεί σε ευρεία κυκλοφορία στις 17 Οκτωβρίου.

Ήταν η πρώτη ταινία των Amazon MGM Studios που κυκλοφόρησε από την Sony Pictures Releasing International, μετά από μία τριετή συμφωνία με την Warner Bros. Pictures.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες σχετικά με εκπαιδευτικούς
Κατηγορία:Ταινίες της Amazon MGM Studios
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες γυρισμένες στο Λονδίνο